CELEX: 
Language: et
Date: 2013-11-16 00:00:00
Title: 2013/572/EL: Euroopa Parlamendi otsus, 17. aprill 2013 , Euroopa Keskkonnaameti 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on Euroopa Keskkonnaameti 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/216
            
         EUROOPA PARLAMENDI OTSUS,
   17. aprill 2013,
   Euroopa Keskkonnaameti 2011. aasta eelarve täitmisele heakskiidu andmise kohta
   (2013/572/EL)
   EUROOPA PARLAMENT,
   
               —
            
            
               võttes arvesse Euroopa Keskkonnaameti 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Keskkonnaameti eelarveaasta 2011 lõpliku raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 401/2009 Euroopa Keskkonnaameti ja Euroopa keskkonnateabe- ja -vaatlusvõrgu kohta, (4) eriti selle artiklit 13,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) artiklis 185, (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0070/2013),
            
         
               1.
            
            
               annab heakskiidu Euroopa Keskkonnaameti tegevdirektori tegevusele ameti 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Keskkonnaameti direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 388, 15.12.2012, lk 80.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 126, 21.5.2009, lk 13.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Keskkonnaameti 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Keskkonnaameti 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Keskkonnaameti eelarveaasta 2011 lõpliku raamatupidamise aastaaruande kohta koos ameti vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 401/2009 Euroopa Keskkonnaameti ja Euroopa keskkonnateabe- ja -vaatlusvõrgu kohta, (4) eriti selle artiklit 13,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) artiklis 185, (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0070/2013),
               
            
                  A.
               
               
                  arvestades, et kontrollikoda märkis, et ta sai piisava kindluse Euroopa Keskkonnaameti („amet”) 2011. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et ameti 2011. aasta eelarve oli 62,2 miljonit eurot;
               
            
                  C.
               
               
                  arvestades, et Euroopa Pettustevastane Amet (OLAF) on alustanud ametit puudutavat sisejuurdlust;
               
            
         Eelarvehaldus ja finantsjuhtimine
      
      
                  1.
               
               
                  võtab raamatupidamise aastaaruande põhjal teadmiseks, et komisjoni toetus ametile oli 2011. aastal 35 445 155,69 eurot (2010. aastal 34 674 450,58 eurot) ning kogutulu oli 44 447 489,45 eurot (2010. aastal 45 550 051,50 eurot); on rahul sellega, et 134 olemasolevast ametikohast olid täidetud 132, ja märgib, et 2011. aasta lõpu seisuga töötas ametis 82 lepingulist töötajat ja lähetatud riiklikku eksperti;
               
            
                  2.
               
               
                  märgib kontrollikoja aruande põhjal, et amet tegi ühele rahvusvahelisele keskkonnaorganisatsioonile 6 061 euro suuruse makse, mis oli seotud ameti töötajate osalemisega nimetatud organisatsiooni poolt 2011. aasta veebruaris ja mais korraldatud ekspeditsioonides; märgib, et nimetatud ekspeditsioonide puhul ei korraldatud hankemenetlust ega sõlmitud lepingut; märgib, et reisikulud summas 11 625 eurot maksis kinni amet; märgib kontrollikoja leiu põhjal, et ameti tegevdirektor kuulus kuni 2011. aasta aprillini kõnealuse rahvusvahelise keskkonnaorganisatsiooni usaldusisikute kogusse ja et kirjeldatud olukord võib endast kujutada huvide konflikti;
               
            
                  3.
               
               
                  tõdeb, et pärast seda, kui kontrollikoda teavitas tegevdirektorit aprillis 2011 võimalikust huvide konfliktist, astus tegevdirektor kõnealuse teise organisatsiooni usaldusisikute kogust tagasi;
               
            
         Avalikud hanked
      
      
                  4.
               
               
                  sai ameti ja Kopenhaagenis asuva Taani videofirma Ace&Ace lepinguliste suhete kohta täiendava selgituse; märgib, et 2011. aastal sõlmis amet avatud pakkumismenetluse järel Ace&Ace’iga video tootmiseks lepingu (EEA/COM/10/001 – 5. osa), mille eelarve ülemmäär oli 1 000 000 eurot; rõhutab, et hindamiskriteeriumid erinesid märkimisväärselt eelmise video tootmise konkursi omadest (EEA/CCA/07/001 – 1. osa) ning hõlmasid kitsendatud nõudeid, nagu „toimetamisteenuse kasutamise võimalus ameti läheduses”; võtab teadmiseks tegevdirektori avalduse, (6) et projektikonkursil osales 16 ameti läheduses asuvat ettevõtet ning neist 15 vastasid kõikidele kriteeriumidele; sai ametilt nimekirja, mis sisaldab kõikide projektikonkursil EEA/COM/10/001 osalenud ettevõtete nimesid ja aadresse;
               
            
                  5.
               
               
                  märgib, et pärast avatud pakkumismenetlust sõlmiti 2007. aastal raamleping Londonis asuva ettevõtte N1 Creative’iga, kes omakorda sõlmis mõnede teenuste osutamiseks lepingu Ace&Ace’iga; märgib, et juba aastatel 2007 ja 2008 sõlmiti ameti ning Ace&Ace’i vahel kaks teenuslepingut koguväärtuses 101 000 eurot, ilma et oleks läbi viidud avaliku hanke menetlust, kuid kooskõlas finantsmääruse rakenduseeskirjadega (ainuõigus); võtab teadmiseks eelarve täitmisele heakskiidu andmise eest vastutavale institutsioonile esitatud üksikasjad projektide arvu ja liigi kohta, mille viisid selle lepingu alusel ellu ühelt poolt N1 Creative ning teiselt poolt Ace&Ace;
               
            
                  6.
               
               
                  on saanud ameti tegevdirektorilt kinnituse, (7) et OLAF uurib praegu kõnealuseid videote tootmise lepinguid;
               
            
         Läbipaistvus
      
      
                  7.
               
               
                  võtab teadmiseks kontrollikoja tähelepaneku, et amet on aastate jooksul oluliselt parandanud oma töölevõtmismenetluste läbipaistvust; märgib aga, et auditi käigus täheldati siiski, et erialase töökogemuse aastate arvestamisel oli kvalifitseerumis- ja valikukriteeriumide vaheline seos endiselt segane; märgib lisaks, et ei ole tõendeid selle kohta, et kirjalike testide sisu ja lävendid pandi paika enne taotluste läbivaatamist;
               
            
                  8.
               
               
                  märgib, et amet on juba alustanud kontrollikoja soovituste rakendamist;
               
            
         Tulemused
      
      
                  9.
               
               
                  rõhutab, et järelevalveülesannete täitmiseks peab komisjon osalema vastavalt määrusega (EÜ) nr 401/2009 kehtestatud piiridele ameti haldusnõukogu ja büroo töös ning austama seejuures ameti juriidilist sõltumatust; rõhutab, et Euroopa Parlamenti tuleb regulaarselt teavitada;
               
            
                  10.
               
               
                  kiidab heaks selle, et ameti personali- ja haldusmeetmed, kvaliteedi kontroll, tooted ja teenused, haldus- ja ehitusteenused on koondatud strateegia alla „Euroopa Keskkonnaameti strateegia aastateks 2009–2013”;
               
            
         Huvide konfliktid
      
      
                  11.
               
               
                  tõdeb, et haldusnõukogu ja ameti juhtkond on tugevdanud ameti huvide konflikti poliitikat, et vältida probleeme tulevikus; võtab teadmiseks uue nõude, et tegevdirektori kuulumise välistesse nõukogudesse ja nõuandeorganitesse peab eelnevalt heaks kiitma haldusnõukogu;
               
            
                  12.
               
               
                  märgib, et kehtestatud on kord, mille järgi kõik konsultandid ja töövõtjad peavad alla kirjutama vormile oma õiguste ja kohustuste kohta, millega nad võtavad endale kohustuse hoiduda mis tahes käitumisest ja tegevusest, mis võiks kahjustada nende sõltumatust või mõjuda kahjulikult nende positsioonile, tööle või liidu mainele;
               
            
                  13.
               
               
                  väljendab heameelt uute menetluste üle, mille kiitis heaks ameti haldusnõukogu 12. detsembril 2012. aastal oma 65. koosolekul, eelkõige järgmise üle:
                  
                              —
                           
                           
                              uute töötajate sissejuhatavas programmis sisalduv koolitus huvide konflikti vältimise teemal;
                           
                        
                              —
                           
                           
                              nõue allkirjastada vorm A1 „Euroopa Keskkonnaameti ametnike ja muude teenistujate kohustused personalieeskirjade ja teenistustingimuste kohaselt” ning kinnitus Euroopa Liidu ametnike personalieeskirjade ja muude teenistujate teenistustingimuste eksemplari vastuvõtmise kohta;
                           
                        
                              —
                           
                           
                              koolitus personali kohustuste ja ülesannetega seotud eetika ja aususe ning väärnähtustest teavitamise korra (rikkumistest teatamise mehhanism) teemal;
                           
                        
                              —
                           
                           
                              asjaolu, et ameti töötajatele antakse Euroopa hea halduse tava eeskirja eksemplar ja haldusnõukogu 22. juuni 2004. aasta otsuse koopia selle eeskirja rakendamise kohta;
                           
                        võtab teadmiseks ametilt saadud info eespool nimetatud menetluste rakendamise ja huvide konfliktide haldamist käsitlevate muutuste kohta;
               
            
                  14.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (8) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 80.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 126, 21.5.2009, lk 13.
      
         (5)  EÜT L 357, 31.12.2002, lk 72.
      
         (6)  Vt Euroopa Keskkonnaameti tegevdirektori vastuseid ELi detsentraliseeritud asutuste 2011. aasta eelarve täitmisele heakskiidu andmist käsitleval kuulamisel, mille korraldas eelarvekontrollikomisjon 24. jaanuaril 2013.
      
         (7)  Vt eelmist.
      
         (8)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).